**Одобрил:…………п…………………..**

**/инж. Петя Стоева -**

**Директор на ОД „Земеделие“ – София-град/**

**П Р О Т О К О Л**

 Днес, 15.11.2024 г., в изпълнение на чл. 45, ал. 5 от Правилника за прилагане на закона за собствеността и ползването на земеделските земи /ППЗСПЗЗ/, във връзка с чл. 45б, ал. 3 и ал. 4 от ППЗСПЗЗ се проведе заседание на комисията, назначена със Заповед № РД–07-15641/12.11.2024 г. на директора на Областна дирекция /ОД/ „Земеделие“ – София-град, в състав:

 **Председател:** Наталия Маринова – и.д. Главен директор на ГД „Аграрно развитие“, ОД „Земеделие“ – София-град

 **и членове:**

1. инж. Радмила Тасева – Началник на Общинската служба по земеделие „Западна“, ОД „земеделие“ – София-град,
2. инж. Татяна Узунова – младши експерт в ГД „Аграрно развитие“, ОД „Земеделие“ – София-град,
3. Инж. Валентина Димитрова – началник сектор „Южен“, СГКК към АГКК,
4. Инж. Камен Маринов – гл. експерт в дирекция „Административен контрол, регионално развитие и държавна собственост“, Областна администрация на област София,
5. Арх. Александър Иванов – Главен архитект на р-н Нови Искър, Столична община

 **Със задача:** Даразгледа и приеме/не приеме следния обект:

 Изменение на парцеларния план на бивш стопански двор на Колективно земеделско стопанство /КЗС/ „Никола Миланов“ – с. Подгумер, р-н Нови Искър, към „Телеком“ ЕООД, касаещ „**участък 1“**, идентичен с имот **№ 000062** от Карта на възстановената собственост /КВС/ на землище Гниляне, р-н Нови Искър и с поземлен имот /ПИ/ с идентификатор **00357.5325.62** по Кадастрална карта и кадастрални регистри /КККР/ на гр. Нови Искър, Столична община, одобрени със Заповед РД-18-3/11.11.2012 г. на Изпълнителен директор на Агенция по геодезия картография и кадастър /АГКК/, с площ **7 657** кв. м, частна държавна собственост с предоставени права за управление на Министъра на земеделието и храните.

 **На комисията бяха представени следните документи и материали:**

1. Парцеларен план на бивш стопански двор - с. Подгумер, организация по § 12 от ПЗР на ЗСПЗЗ - с. Подгумер, р-н Нови Искър, СО;
2. Документи на „Телеком“ ЕООД, с. Подгумер, преобразувано със Заповед № 364/15.12.1994 г. на МЗХП на база съществуващото до този момент КЗС „Никола Миланов“ в ликвидация.
3. Координати на чупките на парцелите в стопански двор – с. Подгумер;
4. Баланс на площите на стопански двор – с. Подгумер;
5. Одобрен от директора на ОД „Земеделие“ София град, Констативен протокол от 23.07.2014 г. на комисия, назначена със Заповед № РД-03-028/11.03.2014 г. на директора на ОД „Земеделие“ София град, във връзка с чл. 45б, ал. 4 от ППЗСПЗЗ, относно извършена проверка за установяване състоянието на на ПИ 00357.5325.62 по КККР на гр. Нови Искър, идентичен с „участък 1“ от стопански двор с. Подгумер;
6. Скица № 15-589643/10.06.2024 г. на ПИ с идентификатор **00357.5325.62** по КККР на гр. Нови Искър, СО, издаден от СГКК – гр. София;
7. Акт за частна държавна собственост № 12161/13.05.2024 г. ПИ с идентификатор **00357.5325.62** по КККР на гр. Нови Искър;
8. Решение № 171/26.08.2014 г. за възстановяване правото на собственост на земеделските земи, издадено от Общинска служба по Земеделие „Нови Искър“, СО.
9. Скица на имот 000062 от Картата на възстановената собственост /КВС/ № Ф00520/03.09.2006 г.

 **След запознаване с представените документи и материали, комисията констатира следното:**

 **„Участък 1“** от парцеларен план на бивш стопански двор на КЗС „Никола Миланов“ – с. Подгумер, р-н Нови Искър, към „Телеком“ ЕООД е идентичен с имот **№ 000062** по КВС на землище Гниляне, р-н Нови Искър и с ПИ с идентификатор **00357.5325.62** по КККР на гр. Нови Искър, Столична община, одобрени със Заповед РД-18-3/11.11.2012 г. на Изпълнителен директор на АГКК, частна държавна собственост с предоставени права за управление на Министъра на земеделието и храните, АЧДС № 12161/13.05.2024 г.

С Констативен протокол от 23.07.2014 г., комисия, назначена със Заповед № РД-03-028/11.03.2014 г. на Директора на ОД „Земеделие“ – София-град, във връзка с чл. 45б, ал. 4 от ППЗСПЗЗ, след извършена проверка на място, установява състоянието на ПИ 00357.5325.62 по КККР на гр. Нови Искър, площ 7 657 кв. м., като имот годен за земеделско ползване, представляващ по начин на трайно ползване /НТП/ - пасище.

Имотът попада под разпоредбите на чл. 27, ал. 9 от ЗСПЗЗ.

 Комисията установи **несъответствие в площта** на имота както следва:

* „Участък 1“ от Парцеларен план на бивш стопански двор на КЗС „Никола Миланов“ – с. Подгумер, р-н Нови Искър, към „Телеком“ ЕООД, изработен 1998 г. е в размер на **7 623,88 кв.м.;**
* Имотът от КВС от 2006 г. е в размер на **7 569 кв. м**.;
* ПИ с идентификатор **00357.5325.62** по КККР на гр. Нови Искър, СО, одобрени със Заповед РД-18-3/11.11.2012 г. на Изпълнителен директор на АГКК ев размер на **7 657 кв.м.;**
* Акт за частна държавна собственост № 12161/13.05.2024 г. на ПИ с идентификатор **00357.5325.62** по КККР на гр. Нови Искър, СО с площ **7 657 кв.м.**

 В тази връзка е приложима разпоредбата на чл. 45б, ал. 3 от ППЗСПЗЗ.

 След направените по-горе констатации и проведено обсъждане, комисията

**Р Е Ш И :**

Приема изменение на парцеларния план на бивш стопански двор на КЗС „Никола Миланов“ – с. Подгумер, р-н Нови Искър, СО към „Телеком“ ЕООД по отношение на „Участък 1“.

 Планът на новообразувания имот за ПИ с идентификатор **00357.5325.62** по КККР на гр. Нови Искър, Столична община, да се счита **с площ 7 657 кв. м. , годна за земеделско ползване земя с НТП - пасище.**

 Протоколът да се публикува на интернет страницата на ОД „Земеделие“ – София-град, както и на информационното табло на ОД „Земеделие“ – София-град, ОСЗ „Западна“, офис Връбница и районната администрация на СО, р-н Нови Искър. Настоящият протокол се състави в три еднообразни екземпляра и подлежи на обжалване в 14 дневен срок от обявяването му.

 **КОМИСИЯ:**

 **1. ............п........................ 4**..................**п.**........................

 /Наталия Маринова/ / инж. Валентина Димитрова /

 **2. ...........п......................... 5..................п........................**

 /инж. Радмила Тасева/ / Инж. Камен Маринов /

 **3. ...........п........................... 6................п...........................**

 /инж. Татяна Узунова/ /арх. Александър Иванов/